Hajdúszoboszló Polgármesteri Hivatal

4200. Hajdúszoboszló, Hősök tere 1. telefon: 52/557-300 fax: 52/557-302 e mail: [polgmiv@hajduszob.hu](mailto:polgmiv@hajduszob.hu)

Ügyiratszám: 15838-1/2014.

**K I V O N AT**

**58/2014. (VII.02.) VMB határozat**

Hajdúszoboszló Város Önkormányzatának Városfejlesztési és Műszaki Bizottsága a 2014. július 2-ai ülésének napirendjét a következők szerint határozza meg:

**Napirendi pontok:**

1. Előterjesztés a Luther utca 47. szám alatti ingatlan értékesítéséről (6. számú képviselő – testületi napirend)

Előadó: jegyző

1. Előterjesztés külterületi közvilágítás bővítéssel kapcsolatosan (8. számú képviselő – testületi napirend)

Előadó: főmérnök

1. „Közvilágítás feladatvállalás” c. értékelő tanulmány
2. Előterjesztés településrendezési tervek K-6 jelű módosításához (Bíbor – Horse Kft kérelme) (3/A. számú képviselő – testületi napirend)

Előadó: mb. főépítész

1. Előterjesztés a településrendezési tervek módosítására a Nemzeti Infrastruktúra Fejlesztő (NIF) ZRt. Kérelmére (előzetes döntés) (3/B. számú képviselő – testületi napirend)

Előadó: mb. főépítész

1. Előterjesztés forgalmi rend módosítási javaslatokkal kapcsolatban

Előadó: főmérnök

1. Előterjesztés közterület büféautó üzemeltetése céljából történő használatára vonatkozóan

Előadó: főmérnök

1. Előterjesztés elektromos kisautó üzemeltetési kérelméről

Előadó: főmérnök

1. Előterjesztés az intézmények 2014. évi felújítási munkáiról

Előadó: főmérnök

1. Papagájvilág Alapítvány tájékoztató levelének megtárgyalása

Egyebek

***Első napirend:***

59/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja, hogy Hajdúszoboszló Város Önkormányzatának Képviselő – testülete hozzájáruljon a Hajdúszoboszló, Luther u. 47. szám alatti 5853 hrsz – ú ingatlannak Hajdúszoboszló Város Önkormányzata tulajdonában lévő ½ - ed tulajdoni hányad bruttó 47.200.000 Ft eladási áron történő értékesítéséhez a Gajdos – Ker Kft részére.**

**Az önkormányzat az ingatlan értékesítéséből befolyó bevételt a Szép Ernő utcán található két, a TIGÁZ Zrt tulajdonában lévő (3504/2 hrsz és 3504 hrsz) teniszpálya megvásárlására kívánja felhasználni.**

**A bizottság támogatja, hogy a Képviselő-testület felhatalmazza a Polgármestert az adásvételi szerződés aláírására.**

Határidő : 2014. augusztus 31.

Felelős : Jegyző

***Második napirend:***

60/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja, Hajdúszoboszló Város Önkormányzatának Képviselő-testülete az alábbi közvilágítást érintő fejlesztéseket támogassa külterületen a 2014 évi városi költségvetés beruházások táblázat (13.sz. melléklet) „közvilágítás bővítés külterületen” megnevezésű keret erejéig az alábbi helyszíneken:**

* **Csatornakertben 5 db lámpa felszerelésének terveztetése, engedélyeztetése és kivitelezése (Alma dűlő – 1 db; Körte dűlő – 2 db; Meggy dűlő 2 db) a korábbiakhoz hasonlóan a meglévő hálózat folytatásaként, a lámpatestek minden második oszlopra történő felszerelésével.**
* **Vénkertben legalább 4 db lámpa felszerelésének terveztetése, engedélyeztetése és kivitelezése a Vénszőlőskert dűlő végén a lámpatestek minden harmadik oszlopra történő felszerelésével.**
* **Vénkertben a Fácán dűlőn további 4 db lámpa felszerelésének terveztetése, engedélyeztetése és kivitelezése, melynek darabszáma a tételes ajánlatadást követően csökkenhet a rendelkezésre álló keretet figyelembe véve. Kivitelezés esetén a meglévő hálózat folytatása történne meg, a lámpatestek minden harmadik oszlopra történő felszerelésével.**

**Utasítja a Jegyzőt a megvalósításhoz szükséges feladatok elvégzésére.**

Határidő : azonnal, megvalósításra 2014. október 15.

Felelős : Jegyző

***Harmadik napirend:***

61/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága megismerte és elfogadta a „Közvilágítás feladatvállalás” című értékelő tanulmányt.**

***Negyedik napirend:***

62/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja, hogy a Képviselő – testület az alábbi határozati javaslatot és rendeletet az alábbi tervezetek alapján megalkossa:**

**Határozati javaslat:**

**../2013…(..) Képviselőt – testületi határozat – tervezet a számú határozattal jóváhagyott Hajdúszoboszló településszerkezeti tervének módosításáról.**

**Hajdúszoboszló Város Önkormányzatának Képviselő-testülete az önkormányzatokról szóló 1990.évi LXV. Tv.8.§. (1) bekezdése, valamint az épített környezet alakításáról és védelméről szóló 1997. évi LXXVIII. Tv. 7.(3) bekezdés b., pontja alapján, továbbá az országos településrendezési és építési követelményekről szóló 253/1997.(XII.20.) Korm. rendelet 2.§.(1) bekezdésében foglaltak szerint módosítja a város sz. önkormányzati határozattal elfogadott településszerkezeti tervét, melynek része a módosított településszerkezeti terv leírása és a módosított településszerkezeti tervlap (T-1/m4 rajzszámon).**

**Fenti határozat az elfogadástól számított 30. napján lép hatályba.**

**A módosított településszerkezeti tervet valamint az ezzel egyidejűleg elfogadott módosított helyi építési szabályzatot és szabályozási tervet a központi nyilvántartásba (VÁTI), valamint az érintett véleményező szervek részére meg kell küldeni, melyről a városi főépítész gondoskodik.**

**Határozatról értesülnek (főépítész által, a tervező által összeállított teljes anyaggal együtt):**

1. **Hajdúszoboszló Város Polgármestere, helyben**
2. **Hajdúszoboszló Város Jegyzője, helyben**
3. **Városi Főépítész, helyben**
4. **Körzeti Építéshatóság, helyben**
5. **HBM Kormányhivatal, Építésügyi Hivatalának Állami Főépítésze, Debrecen, Piac utca 54. 4024, és az érdekelt véleményezési eljárásban közreműködő szervek**
6. **Központi nyilvántartás (VÁTI) tervekkel együtt,**
7. **„KISSTERV Településtervezési” Építészeti, Szakértői és Mérnöki Szolgáltató Kft., 5350. Tiszafüred, Pék u. 1.**
8. **Irattár**

**Hajdúszoboszló, ……………………….**

**……………………………………. …………………………………….**

**Dr. Sóvágó László Dr. Vincze Ferenc**

**polgármester jegyző**

**Rendelettervezet:**

**Hajdúszoboszló Város Önkormányzata**

**Képviselő-testületének**

**../2013.(…) sz. rendelete**

**A helyi építési szabályzat módosításáról**

**Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997 évi LXXVIII. Tv .(továbbiakban: Étv.) 7.§ (3) bekezdés c., pontjában kapott felhatalmazás alapján, a helyi önkormányzatokról szóló 1990. évi LXV tv. 8. § (1) bekezdésében meghatározott feladatkörében eljárva, az Étv. 10.§ (3) bekezdésében biztosított véleményezési jogkörében eljáró**

* **Ebes község Önkormányzata,**
* **Nádudvar város Önkormányzata,**
* **Kaba város Önkormányzata,**
* **Hajdúszovát község Önkormányzata,**
* **Nagyhegyes község Önkormányzata,**
* **Mikepércs község Önkormányzata,**

**Továbbá az országos településrendezési és építési követelményekről szóló 253/1997.(XII.20.) sz. Korm. rendelet (továbbiakban: OTÉK) 3. számú mellékletében biztosított véleményezési jogkörében eljáró:**

* **HBM Kormányhivatal Építésügyi Hivatalának Állami Főépítésze,**
* **Tiszántúli Környezetvédelmi, Természetvédelmi és Vízügyi Felügyelőség,**
* **HBM Kormányhivatal, Népegészségügyi szakigazgatási Szerve,**
* **HBM Katasztrófavédelmi Igazgatóság,**
* **HBM Kormányhivatal Közlekedési Felügyelősége,**
* **Tiszántúli Környezetvédelmi és Vízügyi Igazgatóság,**
* **HBM Kormányhivatal Kulturális Örökségvédelmi Irodája,**
* **Hortobágyi Nemzeti Park**
* **HBM Kormányhivatal Földhivatala,**
* **HBM Kormányhivatal Erdészeti Igazgatósága,**
* **HBM Kormányhivatal, Növény- és Talajvédelmi Igazgatósága,**
* **Honvédelmi Minisztérium Hatósági Hivatala,**
* **Magyar Bányászati és Földtani Hivatal Miskolci Bányakapitánysága,**
* **Nemzeti Közlekedési Hatóság, Légiközlekedési Igazgatóság,**
* **Nemzeti Média- és Hírközlési Hatóság, Vezetékszolgáltatás - Felügyeleti kompetencia központ,**

**Valamint az építésügyi és az építésfelügyeleti hatóságok kijelöléséről és működési feltételeiről szóló 343/2006.(XII.23.) korm. rendelet 2.§ (1) bekezdésében biztosított véleményezési jogkörében eljáró Hajdúszoboszló Város Önkormányzat Jegyzője, mint építésügyi hatóság véleményének kikérésével az újraszerkesztett 6/2012.(III.22.) önk.i rendelet (továbbiakban: R.) az alábbiak szerint módosítja:**

**Általános rendelkezések**

**1.§ E rendelet területi hatálya kiterjed az alábbi területekre:**

**a., Hajdúszoboszló külterület 0345/61 hrsz-ú ingatlan alrészletének „kivett” művelési ágára.**

**2.§ Jelen rendelet elválaszthatatlan részét képezi:**

**a., T-2/m4 jelű szabályozási terv (rajzi munkarész) M= 1 : 4 000**

**Helyi építési szabályzat módosítása**

**3. § A R. 21. § (Kereskedelmi, szolgáltató terület) (1) bekezdése kiegészül:**

**„c., Az övezetben elhelyezhető lovas turisztikai szolgáltatáshoz kapcsolódó főző, pihenőhely. A főző pihenőhely faoszlopos, nádtetős kivitelben, természetes építőanyagok alkalmazásával építhető.**

**d., A zöldfelületen kívül a további építés feltételeként, a telep telekhatárain háromszintű gyep+40 db cserje/150m2 + 1 db nagy lombkoronájú fa/150m2 növényzet telepítendő a szabályozási terven jelöltek szerint.**

**e., A szabályozási terven jelölt:**

**- lélegző burkolatú út**

**- egyszintű, gyepszintű növényzet**

**Kialakítandó felületeit a jelölt területnagyságban kell kialakítani.”**

**Szabályozási terv módosítása**

**4.§ a., A T-2 jelű szabályozási terv SZH1 tervlapon ábrázolt része a T-2/m4 jelű szabályozási tervlapon ábrázoltak szerint módosul.**

**Záró rendelkezések**

**6.§ (1) a., A R. jelen rendelettel módosul az 1.§-ban felsorolt területre vonatkozóan.**

**b., Fenti rendelet ezen területtel nem érintett területeire vonatkozóan változatlan tartalommal hatályban marad.**

**(2) a., Jelen rendelet és a rendelet mellékletét képező szabályozási tervlapok a jóváhagyását követő 30. napján lép hatályba.**

**b., Jelen rendelet előírásait a hatályba lépést követően indított engedélyezési eljárásoknál kell alkalmazni.**

**(3) A rendelet kihirdetéséről a jegyző gondoskodik.**

**Hajdúszoboszló, ……………….**

**……………………………………… ………………………………………**

**Dr. Sóvágó László Dr. Vincze Ferenc**

**Polgármester jegyző**





*Ötödik napirend:*

63/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja, hogy a Képviselő – testület elfogadja, hogy a Nemzeti Infrastruktúra Fejlesztő ZRt. kérelmére a hatályos településrendezési terveink módosuljanak**

1. **az M35 autópálya Debrecen – Berettyóújfalu közötti nyomvonalának városunk közigazgatási területét érintő szakaszát illetően,**
2. **A Püspökladány – Debrecen közötti vasúti szakasz korszerűsítése során a Szováti úti közúti felüljáró létesítése, valamint a vasútállomás és környezetének rendezését illetően.**

**A Képviselő-testület felhatalmazza a polgármestert a szükséges szerződések aláírására.**

Határidő : 2014. március 31.

Felelős : polgármester, jegyző

*Hatodik napirend:*

64/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága nem támogatja a Malom sor – Álmos utca torkolatnál az útkanyarulatban 50 cm átmérőjű forgalomtechnikai tükör kihelyezését a 2014 évi városi költségvetés városüzemeltetési táblázat belterületi útfenntartás kerete terhére.**

Határidő : 2014. július 31.

Felelős : Jegyző

65/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága nem támogatja az Ady Endre utca – Vadas utca torkolatánál 50 cm átmérőjű forgalomtechnikai tükör kihelyezését a 2014 évi városi költségvetés városüzemeltetési táblázat belterületi útfenntartás kerete terhére.**

Határidő : 2014. július 31.

Felelős : Jegyző

66/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja az Arany János utcán a Bányász utca és a Wesselényi utca közötti szakaszon az út jobb oldalán megállási tilalom elrendelését a 2014. évi városi költségvetés városüzemeltetési táblázat belterületi útfenntartás kerete terhére.**

Határidő : 2014. július 31.

Felelős : Jegyző

*Hetedik napirend:*

67/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága nem támogatja az Étteremház Lorena Kft. kérelmét, miszerint a Harangház melletti un. „vakparkolóban” 2014. évben büféautót helyezzen el és abból hot-dog, hamburger, üdítő termékeket árusítson.**

Határidő :  **-**

Felelős : VG. Zrt. vezérigazgató

*Nyolcadik napirend:*

68/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága nem támogatja a Mátyás király sétányon 8 db 115x63x53 cm méretű, 45 Wattos motorral rendelkező és 4-8 km/h sebesség elérésére képes elektromos kisautók közlekedtetését, üzemeltetését 2014. év októberéig terjedő időszakban, hétköznap 12-21 óra közötti, hétvégén 10-22 óra közötti időintervallumban.**

Határidő : 2014. július 31.

Felelős : Jegyző

*Kilencedik napirend:*

69/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja a 2014. évi intézmény-felújítási keret felhasználását az 1. sz. mellékletben foglaltaknak megfelelően.**

**A bizottság támogatja továbbá a Hajdúszoboszlói Sportegyesület pályázati forrásból történő felújítási munkáit, az ehhez szükséges önerő összegét – 2 578 031,- Ft – a 2014. évi intézmény-felújítási keret terhére biztosítja.**

**Utasítja az Intézményvezetőket a szükséges vállalkozási szerződések előkészítésére, valamint a Jegyzőt a munkálatok szakszerű elvégzésének ellenőrzésére.**

Határidő : munkálatok befejezésére: 2014. augusztus 31.

Felelős : Jegyző

*Tizedik napirend:*

70/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága a Bordás Krisztina - Papagájvilág Alapítvány kuratóriumi tag – által beadott tájékoztatót megismerte, megtárgyalta és az abban leírtakat tudomásul vette.**

**A Bizottság korábbi határozatát a 108/2009.(VI.29.) sz. VMB határozatot Tóth Szűcs Attila kérelmével kapcsolatban, a hatósági eljárások befejezéséig fenntartja.**

*Tizenegyedik napirend:*

71/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja, az Erste Bank Hungary Zrt, Hajdúszoboszló, Szilfákalja út 49 szám alatti bankfiók Szilfákalja és Arany János utca felőli homlokzatán az alábbi arculati elemek kihelyezését:**

* **cégtábla : a bank működését jelző, a bejárat felett elhelyezett LED – es megvilágítású bankfelirat. Mérete: szé x ma x mé: 285 x 60 x 10 cm**
* **cégér : falsíkra merőleges, kétoldali LED –es világító felület. Mérete: szé x ma x mé: 60 x 60 x 15 cm**

Határidő : folyamatos

Felelős : jegyző

72/2014. (VII.02.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja, hogy Hajdúszoboszlón a Szurmai utca 26 számtól kezdődő szakaszán „Várakozni Tilos” tábla kerüljön kihelyezésre, melynek kiegészítő jelzőtáblája az útpadkán történő várakozást is tiltja. A tábla tilalma az út mindkét oldalán 90 m szakaszra vonatkozik.**

Határidő : folyamatos

Felelős : jegyző

**K.m.f.**

**Ugrai József Harsányi István**

***bizottsági tag bizottság elnök***

A kivonat hiteléül:

Hajdúszoboszló, 2014. július 2.

Molnár Edit leíró